"Ärge jutustage!... Need on teie asjad! Olete unine ja ei mäleta enam hästi. Mõtelge järele... Olen selle ja selle poliitilise rühma esindaja ja pean teile ütlema, et meie rühm võitleb selle eest, et kodanikud julgesti ja puutumatult võiksid elada. Ja kui meie rühm riigikogus enamuse saab, siis ei ole ühelgi tarvis karta, et talt midagi riisutakse. Kanname hoolt, et igaühe asjad seisavad terved! Näeme ja kuuleme kõik, nagu näete ise tänasest juhtumist. Ja meie kõige suurem soov on, et iga kodanik võiks olla rahulik ja julge igal pool, igal ajal ja igas suhtes."